Modul
Vsebina
Kazalo 🔎︎

# Odpri

Odpre oz. uvozi krajevno ali oddaljeno datoteko.

Za dostop do tega ukaza ...

Izberite Datoteka – Odpri.

Tipka CmdKrmilka+O

V orodni vrstici Standardno kliknite

Odpri datoteko

Naslednji odseki opisujejo pogovorno okno LibreOffice Odpri. Če želite aktivirati pogovorni okni LibreOffice Odpri in Shrani, izberite LibreOffice – NastavitveOrodja – Možnosti – LibreOffice – Splošno, nato pa v območju Pogovorna okna Odpri/Shrani potrdite Uporabi pogovorna okna LibreOffice.

Če datoteka, ki jo želite odpreti, vsebuje sloge, veljajo posebna pravila.

## Poveži se s strežnikom

Odpre pogovorno okno, v katerem lahko nastavite povezavo z različnimi vrstami strežnikov, kot so WebDAV, FTP, SSH, Windows Share in CMIS.

## Eno raven višje

V hierarhiji map se premaknite eno mapo navzgor. Če želite videti mape višje ravni, pridržite miškin gumb.

Eno raven višje

## Ustvari novo mapo

Ustvari novo mapo.

Ustvari novo mapo

## Območje Mesta

Pokaže »priljubljena« mesta, t.j. bližnjice do krajevnih ali oddaljenih mest.

## Prikazano območje

Prikaže datoteke in mape v mapi, v kateri se nahajate. Če želite odpreti datoteko, jo izberite in kliknite Odpri.

Če želite odpreti več kot en dokument naenkrat, vsakega v svojem oknu, držite pritisnjeno tipko Cmdkrmilko ob izbiranju datotek s klikanjem, nato kliknite Odpri.

- Za razvrščanje datotek kliknite glavo stolpca. Ponovno kliknite, če želite obrniti vrstni red razvrščanja.

- Če želite izbrisati datoteko, jo kliknite z desnim miškinim gumbom in izberite Izbriši.

- Če želite preimenovati datoteko, jo kliknite z desnim miškinim gumbom in izberite Preimenuj.

## Ime datoteke

Vnesite ime datoteke ali pot do datoteke. Vnesete lahko tudi URL, ki se začne z imenom protokola: ftp, http ali https.

Če želite, lahko v polju Ime datoteke uporabite nadomestne znake, da filtrirate seznam datotek, ki je prikazan.

Primer: za izpis seznama vseh datotek z besedilom v mapi vnesite nadomestni znak zvezdica pred končnico datoteke z besedilom (*.txt) in kliknite Odpri. Uporabite nadomestni znak vprašaj (?) namesto katerega koli znaka, kot v (??3*.txt), ki prikaže samo datoteke z besedilom s »3« kot tretjim znakom v imenu datoteke.

1. LibreOffice ima zelo uporabno funkcijo Samodokončaj, ki se aktivira v nekaterih poljih za besedilo in seznamskih poljih. V polje za URL npr. vnesite c:\a~/a in funkcija Samodokončaj bo prikazala prvo najdeno datoteko ali mapo na pogonu C: v vaši domači mapi, ki se začne s črko »a«.

2. S smerno tipko navzdol se sprehajate po imenih drugih datotek in map. Z smerno tipko desno pa vstavite obstoječo podmapo v polje URL. Hitri Samodokončaj je na voljo, če pritisnete tipko konec po delnem vnosu URL. Ko enkrat najdete želeni program, dokument ali mapo, pritisnite vnašalko.

## Različica

Če obstaja več različic izbrane datoteke, izberite različico, ki jo želite odpreti. Več različic dokumenta lahko shranite ali organizirate s klikom na Datoteka – Različica. Različice dokumenta so odprte samo za branje.

## Vrsta datoteke

Izberite vrsto datoteke, ki jo želite odpreti, ali izberite Vse datoteke (*) za prikaz seznama vseh datotek v mapi.

## Odpri

Odpre izbrane dokumente.

## Vstavi

Če ste pogovorno okno odprli s klikom na Vstavi – Datoteka, se gumb Odpri imenuje Vstavi. Vstavi izbrano datoteke v trenutni dokument, kjer se nahaja kazalka.

## Samo za branje

Odpre datoteko samo za branje.

## Predvajaj

Predvaja izbrano zvočno datoteko. Ponovno kliknite za prekinitev predvajanja zvočne datoteke.

### Odpiranje dokumentov s predlogami

LibreOffice prepozna predloge, ki se nahajajo v poljubni mapi z naslednjega seznama:

- v mapi skupnih predlog (shared),

- v mapi uporabnikovih predlog v domači mapi (oz. home)v mapi Dokumenti in nastavitve (oz. Documents and Settings)

- in v vseh mapah s predlogami, kot so določene v LibreOffice – NastavitveOrodja – Možnosti – LibreOffice – Poti.

Ko uporabljate Datoteka – Predloge – Shrani kot predlogo za shranjevanje predloge, bo ta shranjena v mapi uporabnikovih predlog. Če odprete dokument, ki temelji na takšni predlogi, bo dokument pregledan z vidika sprememb predloge, kot je opisano spodaj. Predloga je povezana z dokumentom, lahko bi jo poimenovali kar »lepljiva predloga«.

Ko uporabljate Datoteka – Shrani kot in izberete filter predlog za shranjevanje predloge v poljubno mapo, ki ni na seznamu, dokumenti, ki slonijo na tej predlogi, ne bodo preverjeni.

Ko odprete dokument, ki je bil ustvarjen iz »lepljive« predloge, kot smo jo določili zgoraj, LibreOffice preveri, ali je bila predloga spremenjena, odkar je bil dokument nazadnje odprt. Če je bila predloga spremenjena, se pojavi pogovorno okno, v katerem lahko izberete, kateri slogi bodo uporabljeni v dokumentu.

Če želite v dokumentu uporabiti nove sloge iz predloge, kliknite Posodobi sloge.

Če želite ohraniti sloge, ki so trenutno uporabljeni v dokumentu, kliknite Ohrani stare sloge.

Če je bil dokument ustvarjen s predlogo, ki je ni mogoče najti, se pojavi pogovorno okno, ki vas vpraša, kako nadaljevati, ko boste naslednjič odprli dokument.

Če želite prekiniti povezavo med dokumentom in manjkajočo predlogo, kliknite Ne, drugače bo LibreOffice iskal predlogo, ko boste naslednjič odprli dokument.

Podobne teme

Odpiranje dokumentov

Uvozni in izvozni filtri